Lees drie stories uit Boodskapper van die gode deur Murray La Vita, benoem vir die 2020 kykNET-Rapport-boekpryse | The Reading List
Boodskapper van die gode is 'n keur uit die veelbekroonde joernalis Murray La Vita se rubrieke, sketse en essays, en is vanjaar benoem vir die 2020 kykNET-Rapport-boekpryse in die niefiksie-afdeling.
Die skrywer se aangetrokkenheid tot dit wat ongewoon en aweregs is, vind in talle van die 104 stukke in hierdie bundel neerslag. Hier kan jy drie van Murray se stories lees – 'Ons kon die see sien', 'Delicious monsters is soos mense' en 'Ons almal hoor die klokke'.
Dit was 'n plek waar 'n mens allerhande goed kon koop om mee poetse te bak: niespoeier, fopbloed, monstermaskers, sigarette wat in jou gesig 'ontplof' wanneer jy dit aansteek. Ook dowwe pienk rubber-'kussings' wat jy opblaas en op 'n stoel versteek. Wanneer 'n niksvermoedende iemand daarop gaan sit, maak dit 'n skril, ongeskikte geluid wat kinders (en sommige grootmense) laat gil van die lag.
Haar ma was op haar dag 'n operasangeres. Dit is dus moontlik dat hulle na 'Die Nico' op pad was.
'Hulle haal ook asem en as jy mooi na hulle omsien, dan groei hulle.'
Ek vra haar wat haar gunstelingplant is. Sy draai na 'n plant wat 'n ent van haar af teen 'n pilaar staan en sê: 'Daardie een.' Dit is 'n rankplant met blink, ovaalvormige blare. Die naam daarvan is aan my onbekend. 'Scindapsus. Dit hou van lig; dit groei na die lig toe,' sê sy en beduie met albei haar hande opwaarts.
Naskrif: Die plant wat Cynthia uitgeplant het, floreer in sy groter pot. Ek het intussen by haar uitgevind dit heet Dracaena deremensis of die 'Lemon Lime'-plant. Dié plante kan help om die lug te suiwer, sê sy.
Ek wou so graag hê een van daardie fone moet lui en die man moet (sonder om verbaas te lyk) omdraai en dit optel. Dan moet hy glimlag en in 'n stem wat al dekades lank aan miljoene bekend is, sê: 'Hello, Elvis here.'
Die vorige dag het ek by die groot vlooimark IJ-Hallen buite die stad 'n muurskildery van Anne Frank gesien. Dit is 'n kleurryke afbeelding van een van die bekende swart-wit-foto's van haar. Bo haar kop (en glimlaggende gesig) staan: 'Let me be myself.'
Ek het al 'n paar keer by 'haar' huis verbygeloop, maar nog nie ingegaan nie. Is ek te lui om in 'n lang tou te staan? Of is ek bang vir wat ek daarbinne gaan aantref?
Tags 2020 kykNET-Rapport-boekpryse Afrikaans Awards Boodskapper van die gode Book excerpts Book extracts LAPA Murray La Vita Uittreksel